ACNEEA VULGARĂ
Informații generale destinate pacienților



Ce reprezintă?

Acneea vulgară este o afecțiune inflamatorie a unității pilosebacee (glandele sebacee și foliculul pilos). Boala care afectează cel mai frecvent adolescenții. Se caracterizează prin prezența de leziuni non-inflamatorii și inflamatorii. Leziunile non-inflamatorii sunt reprezentate de comedoane ( „puncte negre” și „puncte albe”) și ele preced dezvoltarea leziunilor inflamatorii. Leziunile inflamatorii pot fi superficiale, cum ar fi papule și pustule („coșuri”), sau profunde, precum nodulii. 


De ce apare?

Glandele sebacee ale pacienților cu acnee produc o cantitate mai mare de sebum comparativ cu pacienții ce nu suferă de acnee. În plus, sebumul conține substanțe care favorizează inflamația. Ductul de eliberare al sebumului rămâne închis, foliculul mărindu-se progresiv și sfârșind apoi prin ruperea lui și eliberarea conținutului în dermul înconjurător ce determină inflamație.
Un alt factor în dezvoltarea acneei este o bacterie numită C. acnes, prezentă în mod normal pe suprafața cutanata (cunoscută sub numele de flora normală a pielii). La pacienții cu acnee, C. acnes produce substanțe care afectează sistemul imun și declanșează inflamația. C. acnes nu reprezintă în acnee ca agent infecțios; acneea nefiind o boală infecțioasă.


Cum evoluează? 

Leziunile acneice active se pot remite și fi urmate de macule eritematoase (“pete” roșiatice) sau hiperpigmentări postinflamatorii (“pete” brun-maro) și uneori cicatrice atrofice (depresiuni la nivel cutanat).
Leziunile acneice sunt de obicei localizate pe față (99% cazuri), torace posterior (65% cazuri) și/sau torace anterior (18% cazuri).


Există factori externi care pot influența evoluția bolii?

Hormoni
Principalii factorii hormonali implicați în acnee sunt cei androgeni, hormoni masculini pe care îi produc și femeile într-o cantitate mai mică decât bărbații. Se presupune că în acnee, din cauza motivelor genetice, hormonii androgenii sunt mai eficienți în stimularea activității glandei sebacee și astfel, blocarea unității pilosebacee.


Dietă
În literatura de specialitate sunt disponibile date controversate despre relația dintre acnee și dietă. Se pare că există o corelație între acnee și produse lactate și consumul de zahăr. Este recomandat să urmați o dietă echilibrată.

Fumat
Unele studii au arătat că fumatul poate agrava acneea.

Produse cosmetice
Produsele cosmetice grase, ocluzive și comedogene pot induce sau agrava acneea. Căutați termenul „non-comedogenic” pe ambalajul produsului cosmetic pe care doriți să îl utilizați. 

Stres
Evenimentele stresante sunt caracterizate prin eliberarea de molecule chimice produse prin activarea neuronală și recunoscute ca potențiali factori declanșatori ai acneei.

Sarcina
Pacientele însărcinate cu vârsta peste 25 de ani ce prezintă leziuni de acnee, pot prezenta o exacerbare a leziunilor în timpul celui de-al doilea trimestru. Un număr mai mare de leziuni s-a observat la primipare și la nou-născuții de sex feminin sau cu greutate mică.


Cât timp este necesar să urmez un tratament pentru acnee?

Acneea este o afecțiune cronică, ce necesită îngrijire permanentă. 
















